বাংলাদেশের সিরামিক শিল্প
সিরামিক শিল্প বাংলাদেশের একটি ক্রমবর্ধমান উৎপাদন খাত। প্রথম সিরামিক শিল্প কারাখানা ১৯৫০এর দশকে স্থাপিত হয় এবং সেসময় থেকেই এই শিল্পের যাত্রা শুরু।  প্রধানত খাবার থালাবাসন, টয়লেট সামগ্রী এবং টাইলস তৈরি করাই এই শিল্পের কাজ। ২০১১ সালের হিসাব অনুযায়ী, প্রায় পাঁচ লক্ষ মানুষ এই শিল্পের সাথে যুক্ত। ২০১৩-১৪ অর্থবর্ষের প্রথম নয়মাসে দেশের ৮০% চাহিদা মিটিয়ে, বিদেশে প্রায় ৩৬ মিলিয়ন মার্কিন ডলার মূল্যের সিরামিক সামগ্রী বাইরে রপ্তানি করা হয়। ইউরোপ, আমেরিকা এবং মধ্যপ্রাচ্যে প্রধানত সিরামিক সামগ্রী রপ্তানী করা হয়। 